b'\n_START_ARTICLE_\nLautelan taistelun muistomerkki\n_START_PARAGRAPH_\nLautelan taistelun muistomerkki on kahden vapaussoturin muistolle omistettu muistomerkki Somerolta Kiikalaan johtavan maantien (yhdystie 2410) varrella Someron Lautelassa. Muistomerkiss\xc3\xa4 olevan reliefin on suunnitellut kuvanveist\xc3\xa4j\xc3\xa4 Felix Nylund, ja se paljastettiin 21. kes\xc3\xa4kuuta 1939. _NEWLINE_Lautelan taistelu k\xc3\xa4ytiin osana Suomen sis\xc3\xa4llissotaa 22. huhtikuuta 1918 kun Turun suunnasta tulleet punaiset olivat pakenemassa kohti Lahtea p\xc3\xa4\xc3\xa4m\xc3\xa4\xc3\xa4r\xc3\xa4n\xc3\xa4\xc3\xa4n paeta Ven\xc3\xa4j\xc3\xa4lle. Muutamaa p\xc3\xa4iv\xc3\xa4\xc3\xa4 aiemmin oli taisteltu Kiikalan Rekijoella, ratkaisevassa taistelussa Lautelassa punaiset nostivat valkoisen lipun antautumisen merkiksi, mutta kahden valkoisen taistelijan l\xc3\xa4htiess\xc3\xa4 antautuneiden suuntaan, avasivat tulen konekiv\xc3\xa4\xc3\xa4rill\xc3\xa4 ja pakenivat.'